LST ร่วงแรง 17% นลท.ผิดหวังงบฯ Q3/60 ต่ำกว่าคาด!
LST ร่วงแรง 17% นลท.ผิดหวังงบฯ Q3/60 ต่ำกว่าคาด! โดย ณ เวลา 11.14 น. ราคาอยู่ที่ 6.10 บาท ลบ 1.25 บาท หรือ 17.01% สูงสุดที่ 6.55 บาท ต่ำสุดที่ 5.95 บาท มูลค่าซื้อขายที่ 123.43 ล้านบาท
10 พ.ย. 2560

ผู้สื่อข่าวรายงานว่า ราคาหุ้นบริษัท ล่ำสูง (ประเทศไทย) จำกัด (มหาชน) หรือ LST ณ เวลา 11.14 น. ราคาอยู่ที่ 6.10 บาท ลบ 1.25 บาท หรือ 17.01% สูงสุดที่ 6.55 บาท ต่ำสุดที่ 5.95 บาท มูลค่าซื้อขายที่ 123.43 ล้านบาท ขณะที่ดัชนีตลาดหุ้นไทยโดยรวมลบ 0.21%

โดยคาดว่าการที่ราคาหุ้น LST ร่วงแรงเป็นผลมาจากนักลงทุนผิดหวังผลประกอบการที่ออกมาต่ำกว่าคาด โดยวานนี้ (9 พ.ย.) บริษัทได้ประกาศงบฯ ไตรมาส 3/60 มีกำไรสุทธิ 87.27 ล้านบาท ลดลง 51% จากไตรมาสก่อนหน้า ส่วนผลประกอบการงวด 9 เดือนแรกปี 60 บริษัทมีกำไร 337.80 ล้านบาท เพิ่มขึ้น 37.89% จากช่วงเดียวกันของปีก่อน ที่มีกำไร 244.98 ล้านบาท